b"\n_START_ARTICLE_\nDakilang Awa ng Diyos\n_START_SECTION_\nAng Koronilyang Bulakl\xc3\xa1k ng Dakilang Awa\n_START_PARAGRAPH_\nKahit na ang pinagmulan ng anyo at gamit ng mga koronilyang bulakl\xc3\xa1k ay sa Rosaryong Katoliko, ang Koronilyang Bulakl\xc3\xa1k ng Dakilang Awa ay maaari ring dasal\xc3\xadn ng mga 'di-Katoliko. Sa katunayan, ginamit ang rosaryo upang sabihin ang panalanging ito sa mga sumusunod na paraan:_NEWLINE_Mag-Antanda: Sa Ngalan ng Ama, at ng Anak, at ng Espiritu Santo. Amen._NEWLINE_Sa umpisa, dasalin ang:_NEWLINE__NEWLINE_Isang Ama Namin..._NEWLINE__NEWLINE_Isang Aba Ginoong Maria..._NEWLINE__NEWLINE_Isang Sumasampalataya..._NEWLINE_Sa bawat malalaking butil (Ama Namin) sa bawat dekada:_NEWLINE_P: Amang Walang Hanggan, iniaalay ko po sa Iyo ang Katawan at Dugo, Kaluluwa, at Pagka-Diyos ng Kamahal-mahalan Mong Anak na si Hesukristo, na aming Panginoon at Manunubos,_NEWLINE__NEWLINE_B: Para sa ikapagpapatawad ng aming mga sala, at sa sala ng buong sansinukob._NEWLINE_Sa sampung maliliit na butil (Aba Ginoong Maria) sa bawat dekada:_NEWLINE__NEWLINE_P: Alang-alang sa mga tiniis na hirap at kamatayan ni Hesus,_NEWLINE__NEWLINE_B: kaawaan Mo po kami at ang buong sansinukob._NEWLINE_Bigkasin nang tatlong (3) ulit ang Trisagion bilang pangwakas:_NEWLINE__NEWLINE_B: Ban\xc3\xa1l na Diyos, Ban\xc3\xa1l na Puspos ng Kapangyarihan, Ban\xc3\xa1l na Walang Hanggan, maawa po Kayo sa amin at sa buong sansinukob. Amen._NEWLINE_P: O Hesus, Hari ng Awa,_NEWLINE__NEWLINE_B: Ako ay nananalig sa Iyo!_NEWLINE_Mag-Antanda: Sa Ngalan ng Ama, at ng Anak, at ng Espiritu Santo. Amen.\n_START_SECTION_\nPanalangin sa Ikatlo ng Hapon\n_START_PARAGRAPH_\nMaaari itong dasalin sa ikatlo ng hapon, Ito ang oras ng pagkamatay ni Hesus._NEWLINE_Pumanaw Ka, Hesus, subalit ang Bukal ng Buhay ay bumalong para sa mga kaluluwa at ang karagatan ng Awa ay bumugso para sa sanlibutan._NEWLINE_O Bukal ng Buhay, Walang Hanggang Awa ng Diyos, yakapin Mo ang sangkatauhan at ibuhos Mong ganap ang Iyong Sarili para sa aming lahat._NEWLINE_O Banal na Dugo at Tubig, na dumaloy mula sa Puso ni Hesus bilang Bukal ng Awa para sa aming lahat, ako ay nananalig sa Iyo._NEWLINE_Banal na Diyos, Banal na Puspos ng Kapangyarihan, Banal na Walang Hanggan, maawa po Kayo sa amin at sa buong sansinukob. (3x) AMEN._NEWLINE_O Hesus, Hari ng Awa, ako ay nananalig sa Iyo!\n_START_SECTION_\nLinggo ng Dakilang Awa ng Diyos\n_START_PARAGRAPH_\nAng Linggo ng Dakilang Awa ng Diyos ay tumatapat sa ikalawang Linggo ng Pasko ng Pagkabuhay. Itinalaga ito noong 30 Abril 2000 nang gawing santa si Sta. Faustina."